ai4bharat/Pralekha huggingface dataset:
విద్యుత్తు మంత్రిత్వ శాఖ
పోసోకోలో మహిళా ఉద్యోగులు పోషించిన అసాధారణ పాత్రను గుర్తిస్తూ, ఒక వేడుకగా - పోసోకో నారీ శక్తి వీడియోను విడుదల చేసింది
పోసోకో , కేంద్ర విద్యుత్ శాఖ కింద ఉన్న ప్రభుత్వ రంగ సంస్థ . దీనిలో మహిళా ఉద్యోగులు పోషించిన అసాధారణ పాత్రను గుర్తిస్తూ, ఒక వేడుకగా - పోసోకో నారీ శక్తి వీడియోను విడుదల చేసింది. ఆ సంస్థ కార్పొరేట్ కేంద్ర కార్యాలయం డైరెక్టర్ హెచ్ఆర్ మీనాక్షి దావర్ వీడియోని ఆవిష్కరించారు. ఈ కార్యక్రమంలో పోసోకో చైర్మన్, మేనేజింగ్ డైరెక్టర్ కె.వి.ఎస్.బాబా, సిస్టం ఆపరేషన్ డైరెక్టర్ ఎస్.ఆర్.నరసింహన్, మార్కెట్ ఆపరేషన్ డైరెక్టర్ ఎస్.ఎస్.బార్పాండా, డైరెక్టర్-ఫైనాన్స్ ఆర్.కె .శ్రీవాస్తవ, సలహాదారుడు ఎస్.కె. సోనీ, పోసోకో అధికారులు, ట్రైనీలు పాల్గొన్నారు.
మీనాక్షి దావర్ మాట్లాడుతూ, “నేడు మహిళలు మిశ్రమ లింగ జట్లపై మరింత స్పష్టమైన ప్రభావాన్ని ఎలా పొందాలో గుర్తించే సవాలును ఎదుర్కొంటున్నారు. ఈ లక్ష్యాలను సాధించడానికి పోసోకో మహిళలకు ఉత్తమ అవకాశాలను అందిస్తుంది. సాంప్రదాయిక కల్పనలను సవాలు చేయడానికి, జట్లను ప్రేరేపించడానికి వారిని ప్రోత్సహిస్తారు; వారి ఆలోచనలను కార్యాచరణ లక్ష్యాలు, ఫలితాలలోకి మార్చడానికి వారిని ప్రోత్సహిస్తారు” అని తెలిపారు. "పోసోకోలోని మహిళలు తమ పని, వారి నాయకత్వం ద్వారా వారు సంస్థపై భారీ ప్రభావాన్ని చూపగలరని రుజువుచేసారు. పోసోకోలోని మహిళలందరి సంస్థ నిబద్ధత, సహకారాన్ని నేను అభినందిస్తున్నాను”అని ఆమె తెలిపారు.
మీనాక్షి దేవర్ మానవ సంబంధాల రంగంలో కనబర్చిన ప్రతిభను గుర్తించి అనేక సంస్థలు అనేక అవార్డులను అందజేశాయి.
ఎస్.ఆర్.ఎల్.డి.సి సీనియర్ జనరల్ మేనేజర్ టి. కళానిధి మాట్లాడుతూ, పోసోకో జ్ఞాన ఆధారిత సంస్థని, అటువంటి సంస్థలో ఒక అభిరుచితో కూడిన ఆలోచనలు గల ఇంజనీర్ల బృందానికి నాయకత్వం వహించడానికి, విభిన్న పాత్రలను చేపట్టడానికి, వివిధ సవాళ్లను ఎదుర్కొనేందుకు నన్ను అనుమతించిన యాజమాన్యానికి కృతజ్ఞతలు" అని చెప్పారు. సీనియర్ డిప్యూటీ జనరల్ మేనేజర్ సి. రీతి నాయర్ కూడా ప్రసంగించారు.
వీడియో ను https://posoco.in/video-gallery/ లింక్ ద్వారా వీక్షించవచ్చు.
ప్రధాన మంత్రి కార్యాలయం
ఆగస్టు 13 న గుజరాత్ లో ఇన్వెస్టర్ సమిట్ ను ఉద్దేశించి ప్రసంగించనున్న ప్రధాన మంత్రి
వీయికల్ స్క్రాపింగ్ ఇన్ ఫ్రాస్ట్రక్చర్ ను స్థాపించడానికి పెట్టుబడి ని ఆహ్వానించేందుకు ఈ శిఖర సమ్మేళనాన్ని ఏర్పాటు చేయడం జరుగుతోంది
ప్రధాన మంత్రి శ్రీ నరేంద్ర మోదీ 2021 ఆగస్టు 13 న ఉదయం 11 గంటల కు వీడియో కాన్ఫరెన్స్ మాధ్యమం ద్వారా గుజరాత్ లో ఓ ఇన్వెస్టర్ సమిట్ ను ఉద్దేశించి ప్రసంగించనున్నారు. వాలంటరి వీయికల్- ఫ్లీట్ మోడర్నైజేశన్ పథకం లేదా వీయికల్ స్క్రాపింగ్ పాలిసీ లో భాగం గా పెట్టుబడుల ను ఆహ్వానించేందుకు ఈ సమిట్ ను ఏర్పాటు చేస్తున్నారు. ఇది ఒక ఇంటిగ్రేటెడ్ స్క్రాపింగ్ హబ్ ను అభివృద్ధిపరచడం కోసం అలంగ్ లో శిప్ బ్రేకింగ్ పరిశ్రమ అందించే సదుపాయాల పైన కూడా దృష్టి ని ఆకర్షించనుంది.
రోడ్డు రవాణా- హైవేస్ మంత్రిత్వ శాఖ తో పాటు గుజరాత్ ప్రభుత్వం ఈ శిఖర సమ్మేళనాన్ని నిర్వహించనున్నాయి. దీనిని గుజరాత్ లోని గాంధీనగర్ లో ఏర్పాటు చేయడం జరుగుతుంది. ఇందులో పెట్టుబడి పెట్టే అవకాశం ఉన్న వారు, పరిశ్రమ నిపుణులు, కేంద్ర ప్రభుత్వం లోని సంబంధిత మంత్రిత్వ శాఖ, రాష్ట్ర ప్రభుత్వం లోని సంబంధిత మంత్రిత్వ శాఖ లు పాలుపంచుకోనున్నాయి.
రోడ్డు రవాణా, జాతీయ రహదారుల శాఖ కేంద్ర మంత్రితో పాటు గుజరాత్ ముఖ్యమంత్రి కూడా ఈ సదస్సులో పాల్గొంటారు.
వీయికల్ స్క్రాపింగ్ పాలిసీ ని గురించి
పని కి రానటువంటి మరియు కాలుష్య కారకం అయినటువంటి వాహనాల ను పర్యావరణ అనుకూలమైన, సురక్షితమైన పద్ధతుల లో దశల వారీ గా తప్పించడానికని ఒక ఇకోసిస్టమ్ ను రూపొందించడం వీయికల్ స్క్రాపింగ్ పాలిసీ ధ్యేయం గా ఉంది. దేశం అంతటా ఆటోమేటెడ్ టెస్టింగ్ స్టేశన్ లను, రిజిస్టర్ డ్ వీయికల్ స్క్రాపింగ్ సదుపాయాల ను ఏర్పాటు చేయడం ద్వారా స్క్రాపింగ్ ఇన్ ఫ్రాస్ట్రక్చర్ ను రూపొందించాలి అనేది ఈ విధానం ఉద్దేశ్యం.
ప్రధాన మంత్రి కార్యాలయం
మమత బనర్జీ గారు ముఖ్యమంత్రి గా పదవీ ప్రమాణం స్వీకరించిన సందర్భం లో అభినందన లు తెలిపిన ప్రధాన మంత్రి
మమత బనర్జీ గారు పశ్చిమ బంగాల్ ముఖ్యమంత్రి గా పదవీ ప్రమాణాన్ని స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆమె కు అభినందన లు తెలియజేశారు.
ఈ మేరకు ప్రధాన మంత్రి ఒక ట్వీట్ లో తన అభినందనల ను వ్యక్తం చేశారు.
ప్రధాన మంత్రి కార్యాలయం
శ్రీ రామ్ స్వరూప్ శర్మ మృతి పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘శ్రీ రామ్ స్వరూప్ శర్మ అంకిత భావం కలిగిన నాయకుడు; ఆయన ప్రజల సమస్య లను పరిష్కరించడం కోసం ఎల్లవేళలా నిబద్ధత తో నడచుకొన్నారు. సమాజం అభ్యున్నతి కి గాను ఆయన అలుపెరుగక కృషి చేశారు. ఆయన అకాలిక మరణం దురదృష్టకరం. ఈ సంగతి తెలిసి నేను వ్యధితుడిని అయ్యాను. ఈ దుఃఖ ఘడియ లో, ఆయన కుటుంబాని కి, ఆయన మద్ధతుదారుల కు కలిగిన శోకం లో నేను సైతం పాలుపంచుకొంటున్నాను. ఓమ్ శాంతి’’ అని ఒక ట్వీట్ లో ప్రధాన మంత్రి పేర్కొన్నారు.
Shri Ram Swaroop Sharma was a dedicated leader, who was always committed to solving people’s problems. He worked tirelessly for the betterment of society. Pained by his untimely and unfortunate demise. My thoughts are with his family and supporters in this sad hour. Om Shanti.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 16.72 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
16,72,85,910
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 16.72 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
లాలా లాజ్ పత్ రాయ్ జయంతి నాడు ఆయన కు శ్రద్ధాంజలి ఘటించిన ప్రధాన మంత్రి
లాలా లాజ్ పత్ రాయ్ జయంతి నాడు ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు.
ప్రధాన మంత్రి ఒక ట్వీట్ లో -
‘‘పంజాబ్ కేసరి లాలా లాజ్ పత్ రాయ్ గారి కి ఆయన జయంతి సందర్భం లో ఇవే సాదర ప్రణామాలు. స్వాతంత్య్ర ఉద్యమం లో ఆయన సాహసం, సంఘర్షణ మరియు సమర్పణ భావాల తాలూకు గాథ దేశ ప్రజలకు సదా స్మరణీయం గా ఉంటుంది.’’ అని పేర్కొన్నారు.
ఆర్థిక మంత్రిత్వ శాఖ
1 వ ఇండియా-యుకె ఫైనాన్షియల్ మార్కెట్స్ డైలాగ్పై ఉమ్మడి ప్రకటన
భారతదేశం మరియు యుకె ఫైనాన్షియల్ మార్కెట్స్ డైలాగ్  ప్రారంభ సమావేశాన్ని నిన్న సాయంత్రం వర్చ్యువల్ విధానంలో నిర్వహించారు. ఆర్థిక రంగంలో ద్వైపాక్షిక సంబంధాలను మరింత పటిష్టంగా ముందుకు తీసుకెళ్లేందుకు 2020 అక్టోబర్లో 10 వ ఎకనామిక్ అండ్ ఫైనాన్షియల్ డైలాగ్  లో ది డైలాగ్ ఏర్పాటైంది. ఇటీవల జరిగిన రెండు దేశాల ప్రధాన మంత్రుల సమావేశంలో ఇరు దేశాలు అవలంబించిన 2030 రోడ్మ్యాప్లో ఆర్థిక సహకారం అనేది ఒక ముఖ్యమైన పునాది. అలాగే ఇండియా-యుకె ఫైనాన్షియల్ మార్కెట్ డైలాగ్ ఈ ఆర్థిక సహకారంలో ఒక కీలక అంశం. రెండు సేవలను నడిపే ఆర్థిక వ్యవస్థల ప్రకారం, భారతదేశం మరియు యుకె మధ్య ఆర్థిక సేవల సహకారం బలోపేతం కావడానికి ఇరుపక్షాలు అంగీకరించాయి.
రిజర్వ్ బ్యాంక్ ఆఫ్ ఇండియా, సెక్యూరిటీస్ అండ్ ఎక్స్ఛేంజ్ బోర్డ్ ఆఫ్ ఇండియా, ఇంటర్నేషనల్ ఫైనాన్షియల్ సర్వీసెస్ సెంటర్ అథారిటీ, ఇన్సూరెన్స్ రెగ్యులేటరీతో సహా భారత మరియు యుకె స్వతంత్ర నియంత్రణ సంస్థలు డెవలప్మెంట్ అథారిటీ ఆఫ్ ఇండియా, బ్యాంక్ ఆఫ్ ఇంగ్లాండ్ మరియు ఫైనాన్షియల్ కండక్ట్ అథారిటీ భాగస్వామ్యంతో భారత ఆర్థిక మంత్రిత్వ శాఖ, హెచ్ఎం ట్రెజరీకి చెందిన సీనియర్ అధికారులు ఈ సంభాషణకు నాయకత్వం వహించారు. ఇందులో పాల్గొన్న భారత్, యుకెకి చెందిన వారు అభిప్రాయాలను ఇచ్చి పుచ్చుకున్నారు.
నాలుగు ఇతివృత్తాలపై దృష్టి సారించిన ప్రభుత్వానికి ప్రభుత్వ చర్చతో సంభాషణ ప్రారంభమైంది: గిఫ్ట్  సిటీ, భారతదేశపు ప్రధాన అంతర్జాతీయ ఆర్థిక కేంద్రం,  బ్యాంకింగ్ మరియు చెల్లింపులు,  భీమా  ) మూలధన మార్కెట్లు. ప్రభుత్వానికి ప్రభుత్వానికి సంబంధించిన చర్చను అనుసరించి, ప్రైవేటు రంగ భాగస్వాములను చర్చకు ఆహ్వానించారు. సిటీ ఆఫ్ లండన్ కార్పొరేషన్ క్యాపిటల్ మార్కెట్స్ వర్కింగ్ గ్రూప్ భారత కార్పోరేట్ బాండ్ మార్కెట్లో తమ పనితీరును ప్రదర్శించింది, ఇండియా-యుకె ఫైనాన్షియల్ పార్టనర్షిప్ యుకె-ఇండియా ఆర్థిక సేవల సంబంధంపై వారి సిఫార్సులను సమర్పించింది.
సమావేశంలోయుకె-ఇండియా గిఫ్ట్ సిటీ స్ట్రాటజిక్ పార్ట్నర్షిప్లో పురోగతిపై చర్చించారు. కేంద్రంలో పెరిగిన యుకె పరిశ్రమ ఉనికికి తోడ్పడే లక్ష్యంతో స్థిరమైన ఫైనాన్స్ మరియు ఫిన్టెక్తో సహా మరింత సహకారం కోసం రెండు వైపులా అంగీకరించారు.
కోవిడ్ -19 మహమ్మారి సమయంలో స్థిరత్వాన్ని కాపాడుకోవడంలో బ్యాంకింగ్ రంగం పోషించిన కీలక పాత్రను ఇరు పక్షాలు గుర్తించాయి.
కోవిడ్ -19 ప్రభావంపై దేశీయ నవీకరణలు, భారతీయ మార్కెట్లో పెరిగిన యుకె పెట్టుబడులను ప్రోత్సహించే అవకాశాలు, యుకె సాల్వెన్సీ II కాల్ ఫర్ ఎవిడెన్స్ సహా భీమా రంగానికి సంబంధించిన విషయాలను ఈ సమావేశంలో చర్చించారు.
హోల్సేల్ మార్కెట్స్ రివ్యూ, లార్డ్ హిల్ లిస్టింగ్స్ రివ్యూ ద్వారా రెగ్యులేటరీ సంస్కరణలపై యుకె పురోగతిని వివరించింది. ప్రత్యక్ష జాబితాల విధానాన్ని అమలు చేయడంపై భారతదేశం నుండి వచ్చిన నవీకరణతో సహా, సరిహద్దు కార్యకలాపాలకు అవకాశాలపై అర్థవంతమైన చర్చ జరిగింది. రాబోయే నెలల్లో ఈ అంశాలపై ద్వైపాక్షికంగా జరిగే చర్చల్లో పాల్గొనడానికి రెండు వైపులా అంగీకరించాయి. తదుపరి ఈఎఫ్డి, భవిష్యత్ ఇండియా-యుకె ఎఫ్టిఎ కోసం చర్చల ప్రారంభం రెండూ ఈ ఏడాది చివర్లో జరుగుతాయని భావిస్తున్నారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
బీచ్లలో పారిశుద్ధ్య కార్యక్రమాలు
స్వచ్ఛ-నిర్మల్ తత్ అభియాన్ పేరిట 11-17 నవంబర్ 2019న 10 తీర రాష్ట్రాలు/ కేంద్రపాలిత ప్రాంతాలు - అంటే గుజరాత్, ఆంధ్రప్రదేశ్, దాద్రా నగర్ హవేలీ, దామన్ &దియ్యు, మహారాష్ట్ర, కర్నాటక, గోవా, కేరళ, తమిళనాడు, పుదుచ్చేరీ, ఒడిషాలలో తీవ్రమైన సముద్ర తీరం  ప్రక్షాళన- అవగాహన కార్యక్రమాన్ని మంత్రిత్వ శాఖ నిర్వహించింది.
ఆజాదీ కా అమృత్ మహోత్సవలో భాగంగా అక్టోబర్ 2021న 75వ సరూపవారంలో శివరాజ్పూర్ , ఘోఘా , కాసర్కోడ్ & పదుబిద్రి , కప్పడ్ , రుషికొండ , గోల్డెన్ , రాధానగర్ , ఈడెన్ లలోని బ్లూఫ్లాగ్ బీచీలలో మరొక కార్యక్రమాన్ని నిర్వహించారు.
ఈ కార్యక్రమంలో విద్యార్ధులు, ప్రజా ప్రతినిధులు, అధికారులు, పౌర సంస్థలు, తదితర వర్గాలు స్వచ్ఛందంగా పాల్గొన్నాయి. సామూహిక అవగాహనా ప్రచారాలు, తీర ప్రాంత వనరులు, సముద్ర పర్యావరణ వ్యవస్థలను పరిరక్షించాల్సిన ప్రాముఖ్యతను గురించి క్విజ్లను నిర్వహించారు.
బీచ్లలో పారిశుద్ధ్యాన్ని నిర్వహించడం అన్నది రాష్ట్ర/ కేంద్రపాలిత ప్రభుత్వాల, స్థానిక మున్సిపల్ అధికారుల బాధ్యత. ఈ మంత్రిత్వ శాఖ ప్రారంభించిన బీచ్ వాతావరణం, కళాత్మక నిర్వహణ సేవ  కింద కాలుష్య నివారణ, బీచ్ సౌందర్యీకరణ, పర్యావరణ విద్యపై అవగాహన, భద్రత & పర్యవేక్షణలను 6 రాష్ట్రాలు, 3 కేంద్ర పాలిత ప్రాంతాలలో ఉన్న మొత్తం 10 బీచ్లను భద్రత, పర్యావరణపరంగా స్థిరమైన మౌలికసదుపాయాలు, ఆమోదితమైన స్నానపు నీటి నాణ్యత, నిరంతర స్వీయ ఇంధన సరఫరా , పర్యావరణపరంగా ఉత్తమ సేవలతో అంతర్జాతీయ బీచ్లతో సమానంగా వీటిని అభివృద్ధి చేయడం జరిగింది. ఈ బీచీలకు అంతర్జాతీయంగా గుర్తింపు పొందిన బ్లూఫ్లాగ్ సర్టిఫికేషన్ను ఆర్థిక సంవత్సరం 2021-22 కి ప్రదానం చేయడం జరిగింది. ఈ బ్లూ ఫ్లాగ్ బీచీలలో ఐదు పర్యావరణ అవగాహన ప్రచారాలను వార్షికంగా నిర్వహిస్తున్నారు. ఇందులో భాగంగా 2) సముద్ర కాలుష్య నివారణ ప్రాముఖ్యత 2) బీచ్ పర్యావరణ వ్యవస్థ పరిరక్షణ& సంరక్షణ 3) తీర ప్రాంత జీవవైవిధ్యం& పరస్పరం ఆధారపడటం 4) బ్లూఫ్లాగ్ & స్థిరమైన అభివృద్ధి లక్ష్యాలు 5) బీచ్ భద్రతా చర్యలు అన్న ఇతివృత్తాలపై అవగాహనా కార్యక్రమాలు ఉంటాయి.
ఈ సమాచారాన్ని పర్యావరణ, అటవీ, వాతావరణ మార్పు మంత్రిత్వ శాఖ సహాయమంత్రి అశ్విని కుమార్ చౌబే రాజ్యసభలో వెల్లడించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
మెదడులోని శ్వాసకోశ కేంద్రం కుప్పకూలితే కోవిడ్-19 రోగుల విచ్ఛిన్నానికి కారణమవుతుందని ఎస్ఈఆర్బి మద్దతు గల అధ్యయనం వెల్లడి
కోల్కతాలోని సిఎస్ఐఆర్-ఇండియన్ ఇనిస్టిట్యూట్ ఆఫ్ కెమికల్ బయాలజీ  పరిశోధకుల బృందం సార్స్-కోవ్-2 న్యూరో-ఇన్వాసివ్ సామర్థ్యాన్ని పరిశోధించింది. వైరస్ మెదడు యొక్క శ్వాసకోశ కేంద్రానికి సోకుతుందని సూచించింది. కోవిడ్-19 కారణంగా మరణాల కోసం శోధించడానికి కేంద్ర నాడీ వ్యవస్థ శ్వాసకోశంపై దృష్టి పెట్టాలి.
ఏసిఎస్ కెమికల్ న్యూరోసైన్స్లో ప్రచురించిన పత్రం, దానికి మద్దతు ఇచ్చిన సైన్స్ & ఇంజనీరింగ్ రీసెర్చ్ బోర్డ్ , సైన్స్ & టెక్నాలజీ విభాగం  చట్టబద్ధ సంస్థ, సార్స్-కోవ్-2 వైరస్ ముక్కు ద్వారా, మానవ మెదడులోకి ప్రవేశించవచ్చని సూచిస్తుంది. మెదడు యొక్క ఘ్రాణ బల్బుకు చేరుకుంటుంది. అక్కడ నుండి, సార్స్-కోవ్-2 వైరస్ శ్వాసకోశ లయ ఉత్పత్తిని నియంత్రించే మెదడు ప్రాధమిక కేంద్రమైన ప్రీబాట్జింగర్ కాంప్లెక్స్  కు సోకుతుంది. మెదడులోని శ్వాసకోశ కేంద్రం కూలిపోవడం కోవిడ్-19 రోగుల విచ్ఛిన్నానికి కారణమవుతుందని ఇది వివరిస్తుంది.
పరిశోధకుల బృందం డాక్టర్ ప్రేమ్ త్రిపాఠి, డాక్టర్ ఉపాసన రే, డాక్టర్ అమిత్ శ్రీవాస్తవ, డాక్టర్ సోను గాంధీ దీనిపై సమాలోచనలు చేస్తూ ఊపిరితిత్తులు ఎక్కువగా సోకిన అవయవాలలో ఒకటి, మెదడుతో సహా అనేక ఇతర అవయవాలు కూడా ప్రభావితమవుతాయి అని అభిప్రాయపడ్డారు. సార్స్-కోవ్-2 ను హైలైట్ చేసే మొదటి నివేదిక ఇది. శ్వాసక్రియను నియంత్రించే, కోవిడ్-19 రోగుల శ్వాసకోశ పతనానికి కారణమయ్యే మెదడు వ్యవస్థ పిబిసి ని లక్ష్యంగా చేసుకోవచ్చు.
కోవిడ్-19 రోగుల సెరెబ్రోస్పానియల్ ద్రవం, మరణించిన రోగుల పోస్ట్మార్టం మెదడును సార్స్-కోవ్-2 ప్రవేశం మార్గాన్ని, మెదడు శ్వాసకోశ కేంద్రానికి వ్యాపించడాన్ని బాగా అర్థం చేసుకోవడానికి అంచనా వేయాలని శాస్త్రవేత్తలు సూచించారు.
Publication: https://pubs.acs.org/doi/10.1021/acschemneuro.0c00217

Disclaimer: The above figure supplied by Dr. Tripathi which is not part of the published article. The investigator has to take all the responsibilities if there are any issues in this regard.
రహదారి రవాణా, హైవేల మంత్రిత్వ శాఖ
రూ. 12000 కోట్ల వ్యయంతో నిర్మిస్తున్న 212 కిమీల 6-లేన్ ఢిల్లీ- డెహ్రీడూన్ గ్రీన్ఫీల్డ్ ఆక్సెస్ కంట్రోల్డ్ ఎక్స్ప్రెస్వే ను తనికీ చేసిన శ్రీ నితిన్ గడ్కరీ
కేంద్ర సహాయ మంత్రి శ్రీ జనరల్ వికె సింగ్, ఇతర ప్రముఖులతో కలిసి రూ. 12,000 కోట్లతో నిర్మిస్తున్న 212 కిమీల 6 లేన్ ఢిల్లీ- డెహ్రాడూన్ గ్రీన్ఫీల్డ్ ఆక్సెస్ కంట్రోల్డ్ ఎక్స్ప్రెస్ వేను కేంద్ర రహదారి రవాణా, హైవేల మంత్రి శ్రీ నితిన్ గడ్కరీ తనిఖీ చేశారు.
నాలుగు భాగాలుగా విభజితమైన ఈ ఎక్స్ప్రెస్ వేను ఢిల్లీలోని అక్షర్ధామ్ సమీపంలో ఢిల్లీ- ముంబై ఎక్స్ప్రెస్ వే  నుంచి శాస్త్రీ పార్క్, ఖజూరీ ఖాస్, మండోలాలోని ఖేక్రా వద్ద ఇపిఇ మార్పుతో, ఉత్తర్ప్రదేశ్లోని భాగ్పట్, షామ్లీ, సహ్రాన్పూర్ నుంచి ఉత్తరాఖండ్లోని డెహ్రాడూన్ వరకూ ఈ ఎక్స్ప్రెస్వేను నిర్మిస్తున్నారు. దీనితో పాటుగా, రూ. 1995 కోట్ల ఖర్చుతో డెహ్రాడూన్లోని డట్కలీ వద్ద 340 మీటర్ల పొడవైన 3 లేన్ సొరంగాన్ని నిర్మిస్తోంది.
మొత్తం కారిడార్ నిర్మాణంలో అనేక ప్రత్యేక కేటాయింపులు చేయడం జరిగింది. ఇందులో, గణేశ్పూర్ నుంచి డెహ్రాడూన్ వెళ్ళే మార్గాన్ని వన్యప్రాణులకు సురక్షితంగా ఉంచడం జరిగింది. ఇందులో 12 కిమీల ఎత్తైన రోడ్డు, 6 వన్యప్రాణ దిగువ మార్గాలు, 2 ఏనుగులకు దిగువ మార్గాలు, 2 పెద్ద వంతెనలు, 13 చిన్నవంతెనలు, 113 వియుపి , ఎల్వియుపి  ఎస్వియుపి, 5 ఆర్ఒబిలు, 4 పెద్ద వంతెనలు, 62 బస్ షెల్టర్లను ఈ మొత్తం ఎక్స్ప్రెస్వేలో భాగంగా నిర్మిస్తున్నారు. దీనితో పాటుగా, 76 కిమీల సర్వీస్ రోడ్డును, 29 కిమీల ఎత్తైన రోడ్డును, 16 ప్రవేశ - నిష్క్రమణ పాయింట్లను కూడా నిర్మిస్తున్నారు.
ప్రయాణీకుల సౌకర్యం కోసం, ఢిల్లీ- డెహ్రాడూన్ ఎక్సెస్ కంట్రోల్డ్ గ్రీన్ఫీల్డ్ ఎక్స్ప్రెస్వేలో 12 రహదారి పక్కన సౌకర్యాల సదుపాయంఉంది. ఈ హైవేతో హరిద్వార్ను అనుసంధానం చేసేందుకు, 51 కిమీల 6 లేన్ గ్రీన్ఫీల్డ్ రోడ్డును రూ 2095 కోట్ల గ్రీన్ఫీల్డ్ రోడ్డును నిర్మిస్తున్నారు.
వ్యవసాయ మంత్రిత్వ శాఖ
కేంద్ర వ్యవసాయ & రైతాంగ సంక్షేమ మంత్రిత్వ శాఖ ప్రోత్సహిస్తున్న సంస్థ స్మాల్ ఫార్మర్స్ అగ్రి- బిజినెస్ కన్సోర్షియం చేపడుతున్న ప్రత్యేక మార్కెటింగ్ ప్రచారం మిలెట్స్ గివ్ అవే
# ఐవైఎం2023తో ఈ ఏడాది చిరుధాన్యాలపై దృష్టి పెట్టి, మరింతమంది ప్రజలు #శ్రీ అన్నాన్ని స్వీకరించేందుకు ప్రజలకు ఈ ప్రచారం ప్రేరణను ఇస్తుందిః డాక్టర్ మనీందర్ కౌర్ ద్వివేది
భారత వ్యవసాయ, రైతాంగ సంక్షేమ మంత్రిత్వ శాఖ ప్రోత్సహిస్తున్న స్మాల్ ఫార్మర్స్ అగ్రి- బిజినెస్ కన్సోర్షియం  చేపట్టిన ప్రత్యేక ప్రచారమే మిల్లెట్స్ గివ్ అవే . ఈ ప్రచారం దేశంలోని చిన్న & సన్నకారు రైతులకు మద్దతునిచ్చే లక్ష్యంతో ఎఫ్పిఒ  రైతుల నుంచి నేరుగా కొనడాన్ని ప్రోత్సహించడం లక్ష్యం.
భారతీయ అమ్మకందారుల కోసం భారతదేశంలో నిర్మించిన అనుసంధానమైన మార్కెట్ ప్లేస్ ఒఎన్డిసికి చెందిన మైస్టోర్ ద్వారా ఎఫ్పిఒల నుండి చిరుధాన్యాలను నేరుగా కొనుగోలు పౌరులను ప్రోత్సహిస్తున్నట్టు కేంద్ర వ్యవసాయ& రైతాంగ సంక్షేమ మంత్రిత్వ శాఖ స్మాల్ ఫార్మర్స్ అగ్రి- బిజినెస్ కన్సోర్షియం మేనేజింగ్ డైరెక్టర్ డాక్టర్ మనీందర్ కౌర్ ద్వివేది వెల్లడించారు. గివ్అవే ప్రచారం మూడు ప్రధాన అంశాలకు మద్దతునిస్తుంది.
ఎఫ్పిఒ రైతుల నుంచి నేరుగా కొనుగోలు చేయవలసిందిగా సాధారణ ప్రజలకు ప్రేరణను ఇస్తుంది. కొనుగోలుదారులకు స్వచ్ఛమైన, నమ్మకమైన ఉత్పత్తి చేతికి అందుతుంది. వారి కొనుగోలు ద్వారా వారు చిన్న& సన్నకారు రైతుల జీవనోపాధులకు తోడ్పాటునిస్తారు.
ఒఎన్డిసికి చెందిన మైస్టోర్ ప్లాట్ఫాంను ఉపయోగించడం సులువనే అనుభవం కొనుగోలుదారులకు వస్తుంది.
#ఐవైఎం 2023 కి చిరుధాన్యాలు కేంద్రంగా ఉండటంతో, ఈ ప్రచారం మరింతమంది వ్యక్తులు #శ్రీ అన్నాన్ని స్వీకరించేందుకు ప్రేరణను ఇస్తుంది.
మార్చి 2, 2021న స్థాపించిన హుల్సూర్ మహిళా కిసాన్ మిల్లెట్స్ ప్రొడ్యూసర్ కంపెనీ లిమిటెడ్ గురించి మాట్లాడుతూ, రైతులకు సేవలను, మద్దతు అందిస్తూ పంట సాగు, ఉద్యానవనాల పెంపకంలో అది నిమగ్నమై ఉందని డాక్టర్ కౌర్ తెలిపారు. ఎఫ్పిఒ ఫలితంగా కర్నాటకలోని హుల్సూర్ బ్లాక్లోని రైతుల జీవనశైలిలో దీర్ఘకాలిక మార్పు వచ్చింది.
ఎఫ్పిఒలో చేరక ముందు రైతులు వివిధ పంటలకు చెందిన సంప్రదాయ రకాలను సంప్రదాయ వ్యవసాయ పద్ధతులను ఉపయోగిస్తూ సాగు చేసేవారు. రైతుల పంట పోర్ట్ఫోలియోకు కొత్త పంటగా చిరుధాన్యాలను జతపరచింది. ఇటీవలే ఎఫ్పిఒ స్వంత ఇన్పుట్ షాప్ను ఏర్పాటు చేసింది. ఇక్కడ సభ్యులు అధిక నాణ్యత కలిగిన విత్తనాలు, ఎరువులు, ఇతర ఇన్పుట్లను తక్కువ ధరలకు కొనుగోలు చేయవచ్చు.
వ్యవసాయ యంత్రాలను, పరికరాలను అద్దెకు తీసుకునేందుకు ఎఫ్పిఒకు కస్టమ్ హైరింగ్ సెంటర్ ఉంది.
ఎఫ్పిఒ రైతులకు పంట సాగు పద్ధతులు, మంచి వ్యవసాయ పద్ధతులను ప్రదర్శించి చూపడంతో, సగటు పంట ఉత్పత్తి 30-50% పెరిగింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 186.22 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 11,058
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.76%
గత 24 గంటల్లో 818 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,06,228 కు పెరిగింది.
గత 24 గంటల్లో 1,007 కొత్త కేసులు నమోదయ్యాయి.
రోజువారీ పాజిటివిటీ రేటు 0.23%
వారపు పాజిటివిటీ రేటు 0.25%
గత 24 గంటల్లో చేసిన 4,34,877 కొవిడ్ పరీక్షలతో కలిపి ఇప్పటివరకు 83.08 కోట్ల పరీక్షలు చేశారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
స్వచ్ఛతను ప్రోత్సహించేందుకు & అపరిష్కృతంగా ఉన్న సమస్యలను పరిష్కరించేందుకు 2 అక్టోబర్ నుంచి 31 అక్టోబర్ 2023 వరకు సాగనున్న ప్రత్యేక ప్రచారం 3.0లో పాలుపంచుకోనున్న పర్యావరణం, అటవీ, వాతావరణ మార్పు మంత్రిత్వ శాఖ
పెండింగ్లో ఉన్న సమస్యల పరిష్కరించడం, స్వచ్ఛతను ప్రోత్సహించే లక్ష్యంతో ప్రత్యేక ప్రచారం 3.0ను సమన్వయం చేసి, నడిపించేందుకు పాలనా సంస్కరణలు, ప్రజా ఫిర్యాదుల శాఖ నోడల్ విభాగం 2 అక్టోబర్ 2023 నుంచి 31 అక్టోబర్ 2023 వరకు జరిగే ఈ కార్యక్రమం కోసం మార్గదర్శకాలను జారీ చేసింది.
ఇందుకు అనుగుణంగా అపరిష్కృత సమస్యలను పరిష్కరించి, స్వచ్ఛతను ప్రోత్సహించే లక్ష్యంతో పర్యావరణం, అటవీ, వాతావరణ మార్పు మంత్రిత్వ శాఖ 2 అక్టోబర్ 2023 నుంచి 31 అక్టోబర్ 2023 వరకు జరిగే ఈ కార్యక్రమంలో పాల్గొననుంది. ఇందుకు ప్రచార సన్నాహక దశ 15 సెప్టెంబర్ 2023న మొదలు కానుంది.
ప్రభుత్వ కార్యాలయాలలో అపరిష్కృతంగా ఉన్న సమస్యలను తగ్గించి, స్వచ్ఛతను వ్యవస్థీకరించే లక్ష్యంతో 02 నుంచి 31 అక్టోబర్ 2022న ప్రారంభమైన సమస్యల పరిష్కారానికి ఉద్దేశించిన ప్రత్యేక ప్రచారం 2.0లో పర్యావరణం, అటవీ, వాతావరణ మంత్రిత్వ శాఖ పాలుపంచుకుంది. కేవలం మంత్రిత్వ శాఖ మాత్రమే కాకుండా, క్షేత్ర స్థాయి కార్యాలయాలు, స్వతంత్ర ప్రతిపత్తి గల సంస్థలు, పిఎస్యులు సహా అనుబంధ కార్యాలయాలు అన్నీ ఈ ప్రచారంలో పాలుపంచుకున్నాయి.
కాగా, పర్యావరణం, అటవీ, వాతావరణ మంత్రిత్వ శాఖ, దాని అనుబంధ సంస్థలు డిసెంబర్ 2022 నుంచి ఆగస్టు 23 వరకు సాధించిన విజయాలలో ముఖ్యాంశాలు ఈ విధంగా ఉన్నాయి -
- 58, 433 ప్రజా ఫిర్యాదుల పరిష్కారం
- 14,886 చదరపు అడుగులు ఖాళీ చేయడం
- తుక్కును విసర్జించడం ద్వారా రూ. 21, 15,174 ఆదాయం ఆర్జన
- 5028 ఫైళ్ళ తొలగింపు
- 182 పారిశుద్ధ్య ప్రచారాలు
ప్రత్యేక ప్రచారం 3.0తోపాటుగా ఇంతకు ముందు ప్రచారాలలో సాధించిన విజయాలు, లక్ష్యాలపై నిర్మించేందుకు పర్యావరణం, అటవీ, వాతావరణ మార్పు శాఖ కట్టుబడి ఉంది.
హోం మంత్రిత్వ శాఖ
నాగాలాండ్లో వివిధ సంస్థలతో కాల్పుల విరమణ ఒప్పందాలు పొడిగింపు
- నేషనల్ సోషలిస్ట్ కౌన్సిల్ ఆఫ్ నాగాలాండ్/ఎన్.కె, నేషనల్ సోషలిస్ట్ కౌన్సిల్ ఆఫ్ నాగాలాండ్/ రిఫార్మేషన్ మరియు నేషనల్ సోషలిస్ట్ కౌన్సిల్ ఆఫ్ నాగాలాండ్/కె-ఖాంగో మధ్య కాల్పుల విరమణ ఒప్పందాలు పొడిగింపు
భారత ప్రభుత్వం మరియు నేషనల్ సోషలిస్ట్ కౌన్సిల్ ఆఫ్ నాగాలాండ్/ఎన్.కె , నేషనల్ సోషలిస్ట్ కౌన్సిల్ ఆఫ్ నాగాలాండ్/ రిఫార్మేషన్  మరియు నేషనల్ సోషలిస్ట్ కౌన్సిల్ ఆఫ్ నాగాలాండ్/కె-ఖాంగో - మధ్య కాల్పుల విరమణ ఒప్పందాలు అమలులో ఉన్నాయి. వీటి గడువు ముగుస్తున్న నేపథ్యంలో ఎన్.ఎస్.సి.ఎన్/ఎన్.కె మరియు ఎన్.ఎస్.సి.ఎన్/ఆర్ లతో 28 ఏప్రిల్, 2023 నుండి 27 ఏప్రిల్, 2024 వరకు మరియు ఎన్.ఎస్.సి.ఎన్/కె ఖంగో తో ఏప్రిల్ 18, 2023 నుండి ఏప్రిల్ 17, 2024 వరకు కాల్పుల విరమణ ఒప్పందాలను ఒక సంవత్సరం పాటు పొడిగించాలని నిర్ణయించబడింది. ఈ ఒప్పందాలు 6 ఏప్రిల్, 2023న సంతకం చేయబడ్డాయి.
మైనారిటీ వ్యవహారాల మంత్రిత్వ శాఖ
న్యూఢిల్లీలో 23 న "హునార్ హాత్" 35వ ఎడిషన్ ను ప్రారంభించనున్న కేంద్ర పర్యావరణ, అటవీ ,వాతావరణ మార్పు కార్మిక -ఉపాధి శాఖ మంత్రి శ్రీ భూపేందర్ యాదవ్ , కేంద్ర విదేశీ వ్యవహారాలు , సాంస్కృతిక శాఖ సహాయ మంత్రి మీనాక్షి లేఖి
కళ , కళాత్మకత వారసత్వాన్ని రక్షించడమే కాకుండా, దేశీయ ఉత్పత్తులకు కొత్త శక్తి, మార్కెట్ ,అవకాశాలను కల్పించిన ప్రభుత్వం:శ్రీ ముక్తార్ అబ్బాస్ నఖ్వీ
"వోకల్ ఫర్ లోకల్" ,"పాపులర్ అండ్ పర్ఫెక్ట్ బ్రాండ్" అయిన "హునార్ హాత్"ను కేంద్ర పర్యావరణ, అటవీ ,వాతావరణ మార్పు ,కార్మిక -ఉపాధి శాఖ మంత్రి శ్రీ భూపేందర్ యాదవ్ ,కేంద్ర విదేశీ వ్యవహారాలు, సాంస్కృతిక శాఖ సహాయ మంత్రి శ్రీమతి మీనాక్షి లేఖి డిసెంబర్ 23, 2021 న న్యూఢిల్లీలోని జవహర్ లాల్ నెహ్రూ స్టేడియంలో ప్రారంభించనున్నారు.
డిసెంబర్ 23, 2021 నుంచి జనవరి 5, 2022 వరకు నిర్వహించే ఈ 14 రోజుల "హునార్ హాత్"లో 30 కి పైగా రాష్ట్రాలు/కేంద్ర పాలిత ప్రాంతాల కు చెందిన 700 మందికి పైగా కళాకారులు, చేతివృత్తుల వారు పాల్గొంటున్నారు
ఈ కార్య క్ర మంలో కేంద్ర మాజీ మంత్రి, ఎంపీ డాక్ట ర్ హర్ష వర్ధన్ , ఎంపిలు శ్రీ హన్స్ రాజ్ హన్స్ , శ్రీ మనోజ్ కుమార్ తివారీ, శ్రీ రమేష్ బిధురి, శ్రీ పర్వేష్ సాహిబ్ సింగ్ ముఖ్య అతిథులుగా పాల్గొంటారు.
కేంద్ర మైనారిటీ వ్యవహారాల మంత్రి శ్రీ ముక్తార్ అబ్బాస్ నఖ్వీ ఈ రోజు న్యూఢిల్లీలో మాట్లాడుతూ, "హునార్ హాత్" "3వి" - ల "విశ్వకర్మ విరాసాత్ కా వికాస్" యొక్క "శక్తివంతమైన పరిపూర్ణ వేదిక" గా నిరూపితం అయిందని అన్నారు. దేశ కళ ,కళాత్మకత వారసత్వాన్ని ప్రభుత్వం రక్షించడమే కాకుండా, దేశీయ ఉత్పత్తులకు కొత్త శక్తి , మార్కెట్ అవకాశాలను కూడా ప్రభుత్వం అందించిందని ఆయన అన్నారు.
గత 6 సంవత్సరాలలో 7 లక్షల 50 వేల మందికి పైగా కళాకారులు, చేతివృత్తుల వారు ,వారితో సంబంధం ఉన్న వ్యక్తులకు "హునార్ హాత్" ద్వారా ఉపాధి ,స్వయం ఉపాధి అవకాశాలను కల్పించినట్లు శ్రీ నఖ్వీ తెలిపారు. వారిలో 40 శాతానికి పైగా మహిళా కళాకారులనీ చెప్పారు.
ఆస్సాం, ఆంధ్రప్రదేశ్, బీహార్, గుజరాత్, లడఖ్, జమ్మూ-కాశ్మీర్, పంజాబ్, కర్ణాటక, మధ్యప్రదేశ్, ఉత్తరప్రదేశ్, రాజస్థాన్, జార్ఖండ్, నాగాలాండ్, మేఘాలయ, ఢిల్లీ, మహారాష్ట్ర, ఉత్తరాఖండ్, పశ్చిమ బెంగాల్, మణిపూర్, గోవా, పుదుచ్చేరి, ఛత్తీస్ గఢ్, తెలంగాణ, చండీగఢ్, హర్యానాతో సహా 30 కి పైగా రాష్ట్రాలు ,కేంద్ర పాలిత ప్రాంతాల నుండి అద్భుతమైన ,ఆకర్షణీయమైన దేశీయ చేతితో తయారు చేసిన ఉత్పత్తులను "హునార్ హాత్" 35 వ ఎడిషన్ లో ప్రదర్శిస్తారు. దేశంలోని వివిధ ప్రాంతాల నుండి సాంప్రదాయ వంటకాలు కూడా ఈ "హునార్ హాత్" వద్ద అందుబాటులో ఉంటాయి.
పంకజ్ ఉధాస్ అల్తాఫ్ రాజా, దలేర్ మెహందీ, సురేష్ వాడేకర్, సుదేశ్ భోన్స్లే, కవితా కృష్ణమూర్తి, అమిత్ కుమార్, మనోజ్ తివారీ, పవన్ సింగ్, భూమి త్రివేది, మోహిత్ ఖన్నా, జస్వీర్ జస్సీ, ప్రియా మాలిక్, అహ్సాన్ ఖురేషి, రేఖా రాజ్ ,ప్రఖ్యాత నటులు పునీత్ ఇస్సార్, గుఫి పెయింటాల్ వంటి కళాకారుల సాంస్కృతిక, సంగీత ప్రదర్శనలు, చారిత్రాత్మక సీరియల్ "మహాభారత్" ప్రత్యక్ష ప్రదర్శన, సంప్రదాయ సర్కస్ న్యూఢిల్లీ లోని "హునార్ హాత్"కు ప్రధాన ఆకర్షణ కానున్నాయి.
మంత్రిమండలి
నేశనల్ కమిశన్ ఫర్ సఫాయీ కర్మచారీస్ లో ఒక వైస్-చైర్ పర్సన్ పదవి తో పాటు ఒక సభ్యుడి పదవి ని కూడా ఏర్పాటు చేసేందుకు ఆమోదం తెలిపిన మంత్రివర్గం
నేశనల్ కమిశన్ ఫర్ సఫాయీ కర్మచారీస్ లో ఒక వైస్-చైర్ పర్సన్ పదవి ని మరియు ఒక సభ్యుడి పదవి ని ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ నిర్ణయం కమిశన్ కార్య కౌశలాన్ని మరింత మెరుగుపరచేందుకు మరియు లక్షిత సమూహం యొక్క శ్రేయం, ఇంకా అభివృద్ధి ల తాలూకు ఆశించిన లక్ష్యాలను నెరవేర్చేందుకు దోహదపడుతుంది.
పూర్వరంగం:
నేశనల్ కమిశన్ ఫర్ సఫాయీ కర్మచారీస్ అటు సఫాయీ కర్మచారి ల శ్రేయంతో పాటు ఇటు పారిశుధ్య పనివారి యొక్క శ్రేయస్సుకై కృషి చేస్తోంది. సఫాయీ కర్మచారి ల యొక్క అవకాశాలు మరియు స్థితిగతుల సంబంధిత సౌకర్యాలలోని అసమానతలను పారదోలే దిశగా పాటుపడడం దీని కర్తవ్యంగా ఉంది. చేతులతో పరిశుభ్రత పరిరక్షక శ్రమ చేసే వారందరికీ సమయబద్ధ ప్రాతిపదికన పునరావాసానికి పూచీ పడడం లో ఈ కమిశన్ ఒక ముఖ్య పాత్ర ను పోషిస్తోంది. ప్రొహిబిశన్ ఆఫ్ ఎంప్లాయ్మెంట్ ఏజ్ మాన్యువల్ స్కావెంజర్స్ అండ్ దెయిర్ రిహాబిలిటేశన్ యాక్ట్, 2013 లోని 31వ సెక్షన్ లో భాగంగా ఈ కమిషన్..చట్టం అమలును పర్యవేక్షించడం;చట్టం లోని నిబంధనల ఉల్లంఘనకు సంబంధించిన ఫిర్యాదుల పై విచారణ జరపడం ; ఇంకాచట్టం యొక్క పటిష్ట అమలు కై కేంద్ర ప్రభుత్వానికి మరియు రాష్ట్ర ప్రభుత్వాలకు సలహాలు ఇవ్వడం
అనేటటువంటి విధులను నిర్వర్తించవలసి ఉంది.